CELEX: C2004/179/03
Language: da
Date: 2004-07-10 00:00:00
Title: Domstolens dom (Første Afdeling) af 27. maj 2004 i sag C-68/03, Staatssecretaris van Financiën mod D. Lipjes (anmodning om præjudiciel afgørelse fra Nederlandenes Hoge Raad) (Sjette momsdirektiv — artikel 28b, punkt E, stk. 3 — tjenesteydelser, der leveres af formidlere — leveringsstedet for tjenesteydelser)

10.7.2004   
            
            
               DA
            
            
               Den Europæiske Unions Tidende
            
            
               C 179/2
            
         
      DOMSTOLENS DOM
   
   (Første Afdeling)
   af 27. maj 2004
   i sag C-68/03, Staatssecretaris van Financiën mod D. Lipjes (anmodning om præjudiciel afgørelse fra Nederlandenes Hoge Raad) (1)
   
   (Sjette momsdirektiv - artikel 28b, punkt E, stk. 3 - tjenesteydelser, der leveres af formidlere - leveringsstedet for tjenesteydelser)
   (2004/C 179/03)
   Processprog: nederlandsk
   I sag C-68/03, angående en anmodning, som Nederlandenes Hoge Raad (Nederlandene) i medfør af artikel 234 EF har indgivet til Domstolen for i den for nævnte ret verserende sag, Staatssecretaris van Financiën mod D. Lipjes, at opnå en præjudiciel afgørelse vedrørende fortolkningen af artikel 28b i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1), i den affattelse, der følger af Rådets direktiv 91/680/EØF af 16. december 1991 om tilføjelse til det fælles merværdiafgiftssystem og om ændring, med henblik på afskaffelse af de fiskale grænser, af direktiv 77/388 (EFT L 376, s. 1), har Domstolen (Første Afdeling), sammensat af afdelingsformanden, P. Jann (refererende dommer), og dommerne A. Rosas, A. La Pergola, R. Silva de Lapuerta og.K. Lenaerts; generaladvokat: D. Ruiz-Jarabo Colomer; justitssekretær: R. Grass, den 27. maj 2004 afsagt dom, hvis konklusion lyder således:
   
               1)
            
            
               Artikel 28b, punkt E, stk. 3, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, i den affattelse, der følger af Rådets direktiv 91/680/EØF af 16. december 1991 om tilføjelse til det fælles merværdiafgiftssystem og om ændring, med henblik på afskaffelse af de fiskale grænser, af direktiv 77/388, skal ikke fortolkes således, at den kun angår tjenesteydelser, der leveres af formidlere, hvor aftageren af tjenesteydelsen er en afgiftspligtig person eller en ikke-afgiftspligtig juridisk person.
            
         
               2)
            
            
               Når en formidlingstransaktion henhører under artikel 28b, punkt E, stk. 3, i sjette direktiv 77/388, som ændret, skal direktivets artikel 28b, punkt A og B, anvendes med henblik på fastsættelsen af det sted, hvor de transaktioner, der ligger til grund for formidlingsydelserne, er blevet udført.
            
         
      (1)  EFT C 83 af 5.4.2003